मोतियों के खरीदने में ये सावधानी जरुर बरतें कि मोती जितना अधिक गोल होगा और आकार उसका जितना बड़ा होगा उतना ही अच्छा माना जाता है। तरासे जाने के आधार पर मोतियों की ग्रेडिंग होती है। ए, ए ए और ए ए ए। हमारे हैदराबाद प्रवास में हमारी पसंदीदा दुकान थी मोतीलाल ज्वेलर्स, मदीना बिल्डिंग के पास। जहां से हमने वाजिब कीमत पर मोतियों की माला खरीदी। पूरे देश में हैदराबादी मोती के नाम पर मोतियों का कारोबार होता है लेकिन हैदराबाद तो मोतियों का शहर ही है।